Trippie Visser | afo-fotografieklub
Trippie Visser LPSSA (Kleur Afdrukke) LPSSA (Digitaal)
Ek neem al van jongsaf foto's en dit bly 'n stokperdjie waarvoor ek baie lief is.
Ek is opgelei as 'n radiografis, waar dit my werk was om x-straal foto's te neem. Hierdie keer was dit van die menslike liggaam. Ek glo dat die fotografie-lus in my werk maar ook in my stokperdjie was.
Gelukkig kon ek dikwels oorsee foto's neem. Ons het in 1975 vir 4 jaar in Brasilia, Brasiliё, gebly en daarna vir 'n jaar in Austin, Texas. Ons dogter bly in Engeland en ons seun in New Zealand. Daar is dus gereeld geleenthede om na ander lande te reis.
My groot liefde in fotografie is landskappe en argitektuur.
Ek is al baie lank lid van AFO. Cor Rademeyer was voorsitter toe ek aangesluit het. Ek het ook die stryd beleef toe die ou lede niks van digitaal wou weet nie. Ons kon destyds skyfies en afdrukke inskryf. Ek het begin met kleur afdrukke en volgehou tot ek Meester behaal het. Kort daarna het AFO opgehou om afdrukke te beoordeel. Ek het daarna digitale inskrywings gedoen. AFO beteken so baie vir die lede. Dis verblydend om al die nuwe lede te sien wat aansluit.